CELEX: 62004TJ0266
EPATF
Tagatisrahastu
Kulutused, mis jäävad ühenduse rahastamisest välja
Puu- ja aedviljatoodangu tagasivõtmine
Tagasivõetud toodete täielik kontroll
Põllukultuurid ja veisekasvatajatele makstavad lisatasud
24-kuuline tähtaeg

Taotlus tühistada osaliselt komisjoni 29. aprilli 2004. aasta otsus nr 2004/457/EÜ, millega ühenduse rahastamisest jäetakse
välja teatud kulutused, mida liikmesriigid on Euroopa Põllumajanduse Arendus- ja Tagatisfondi (EPATF) tagatisrahastu alusel
teinud (ELT L 156, lk 48; parandus ELT L 202, lk 35), kuivõrd see puudutab Hispaania Kuningriiki.
Resolutiivosa
1.
Tühistada komisjoni 29. aprilli 2004. aasta otsus nr 2004/457/EÜ, millega ühenduse rahastamisest jäetakse välja teatud kulutused,
mida liikmesriigid on Euroopa Põllumajanduse Arendus- ja Tagatisfondi (EPATF) tagatisrahastu alusel teinud, kuivõrd see otsus
jätab ühenduse rahastamisest välja esiteks Hispaania Kuningriigi tehtud kulutused Baski ja La Rioja autonoomses piirkonnas
turustusaastatel 1998/1999 seoses põllukultuuride ja veisekasvatajatele makstavate lisatasudega, ja teiseks kulutused, mida
Hispaania Kuningriik tegi enne 22. märtsi 2000 Baski autonoomses piirkonnas turustusaastatel 1999/2000 seoses põllukultuuride
ja veisekasvatajatele makstavate lisatasudega.
2.
Jätta hagi ülejäänud osas rahuldamata.
3.
Pooled kannavad ise oma kohtukulud.